ai4bharat/Pralekha huggingface dataset:
உள்துறை அமைச்சகம்
மருத்துவப் பயன்பாட்டுக்கான ஆக்சிஜனை நாடு முழுவதும் தடையின்றியும், எளிதாகவும் விநியோகிக்க சிறப்பு கவனம் செலுத்துமாறு மாநிலங்களுக்கு மத்திய உள்துறை அமைச்சகம் கடிதம்
நாட்டில் அத்தியாவசியப் பொருட்கள் விநியோகம் எளிதாக நடைபெறுவதை உறுதிப்படுத்துவதன் ஒரு அம்சமாக, அனைத்து மாநில தலைமைச் செயலாளர்களுக்கும் மத்திய உள்துறைச் செயலாளர் திரு.அஜய்குமார் பல்லா கடிதம் எழுதியுள்ளார். அதில், தடையின்றியும், எளிதாகவும் மருத்துவப் பயன்பாட்டுக்கான ஆக்சிஜன் விநியோகம் செய்ய சிறப்புக் கவனம் செலுத்துமாறு கேட்டுக் கொண்டுள்ளார். கொவிட்-19 வைரஸ் தொற்று பரவிவரும் நிலையில், நாட்டில் மருத்துவப் பயன்பாட்டுக்கான ஆக்சிஜனை போதுமான அளவில் விநியோகிக்கச் செய்வது மிகவும் அவசியமானது என்று அதில் வலியுறுத்தப்பட்டுள்ளது. மேலும், அத்தியாவசிய மருந்துகள் குறித்த உலக சுகாதார நிறுவனம் மற்றும் தேசிய பட்டியலில் மருத்துவப் பயன்பாட்டுக்கான ஆக்சிஜன் சேர்க்கப்பட்டுள்ளது.
மேற்குறிப்பிட்ட சூழலை கருத்தில் கொண்டு, ஊரடங்குக்கான ஒருங்கிணைந்த வழிமுறைகளின் பல்வேறு பிரிவுகளில் உள்ள விலக்குகள் குறித்து உள்துறை செயலாளர் விளக்கம் அளித்துள்ளார்.
- மருத்துவ ஆக்சிஜன் வாயு/திரவம், மருத்துவ ஆக்சிஜன் சிலிண்டர்கள், திரவ ஆக்சிஜனை சேமித்து வைப்பதற்கான கிரியோஜெனிக் டேங்க்குகள், திரவ கிரியோஜெனிக் சிலிண்டர்கள், திரவ ஆக்சிஜன் கிரியோஜெனிக் எடுத்துச்செல்வதற்கான டேங்க்குகள், அனைத்துப் பகுதிகளிலும் ஆவியாக்குபவை மற்றும் கிரியோஜெனிக் வால்வுகள், சிலிண்டர் வால்வுகள் மற்றும் அதன் பொருட்கள் ஆகிய அனைத்தையும் உற்பத்தி செய்யும் பிரிவுகள்;
- மேற்குறிப்பிட்ட பொருட்களை எடுத்துச் செல்தல்;
- மேற்குறிப்பிட்ட பொருட்களை நில எல்லைப் பகுதிகளை தாண்டி எடுத்துச் செல்வது;
மேற்குறிப்பிட்ட உற்பத்திப் பிரிவுகளில் பணியாற்றும் ஊழியர்கள் மற்றும் அவர்களது போக்குவரத்தை அனுமதிக்க வேண்டும்/ தொழிற்சாலைகள் முழு திறனுடன் செயல்படுவதை உறுதிப்படுத்துவதற்காக தொழிலாளர்கள், தங்களது வீடுகளிலிருந்து தொழிற்சாலைகளுக்கு செல்லவும், வீட்டுக்கு திரும்பி வரவும் அனுமதிச்சீட்டு வழங்க வேண்டும்
(
புள்ளியியல் மற்றும் திட்ட அமலாக்கம் அமைச்சகம்
இந்தியாவில் சம்பளப் பட்டியல் தகவல் – வழக்கமான வேலைவாய்ப்பு கண்ணோட்டம்
தெரிவு செய்யப்பட்ட அரசு முகமைகளிடம் உள்ள நிர்வாக ஆவணங்கள் அடிப்படையில் 2017 செப்டம்பர் முதல் 2021 நவம்பர் வரையிலான காலத்தில் நாட்டின் வேலைவாய்ப்பு கண்ணோட்டம் குறித்த செய்தி அறிக்கையை புள்ளிவிவரங்கள் மற்றும் திட்ட அமலாக்க அமைச்சகத்தின் தேசிய புள்ளிவிவரங்கள் அலுவலகம்  வெளியிட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1792361
பெருநிறுவனங்கள் விவகாரங்கள் அமைச்சகம்
அசாதாரணமான பொதுக் குழு கூட்டங்களை  காணொலிக் காட்சி மூலம் அல்லது மின்னணு வாக்களித்தல் வசதி / பதிவு செய்த மின்னஞ்சல் மூலம் எளிமையான வாக்களிப்பு அம்சத்துடன் கூடிய OAVM மூலம் நடத்த மத்திய கார்ப்பரேட் விவகாரத் துறை அமைச்சகம் அனுமதி
நிறுவனங்களின் பங்குதாரர்கள் பொதுவான ஓர் இடத்தில் நேரடியாக கூட வேண்டிய அவசியம் இல்லாமல், அசாதாரணமான பொதுக் குழு கூட்டங்களை  காணொலிக் காட்சி மூலம் அல்லது மின்னணு வாக்களித்தல் வசதி / பதிவு செய்த மின்னஞ்சல் மூலம் எளிமையான வாக்களிப்பு அம்சத்துடன் கூடிய OAVM மூலம் நடத்துவதற்கு மத்திய கார்ப்பரேட் விவகாரத் துறை அமைச்சகம் அனுமதி அளித்துள்ளது. இதற்கான சுற்றறிக்கையை அந்த அமைச்சகம் வெளியிட்டுள்ளது.
08.04.2020 தேதியிட்ட பொது சுற்றறிக்கை எண் 14/2020-ன்படி, கம்பெனிகள் சட்டம் 2013ன் கீழ் மின்னணு வாக்களிப்பு வசதியை அளிக்க வேண்டிய பட்டியலிடப்பட்ட கம்பெனிகள் அல்லது 1000 அல்லது அதற்கு அதிகமான பங்குதாரர்களைக் கொண்ட நிறுவனங்களுக்கு கார்ப்பரேட் விவகாரத் துறை இந்த அனுமதியை அளித்துள்ளது. மற்ற கம்பெனிகளைப் பொருத்த வரையில், பதிவு செய்துள்ள மின்னஞ்சல்கள் மூலமாக எளிமையான முறையில் வாக்களிக்க அனுமதி அளிக்கப்பட்டுள்ளது. விதிகளை எளிதாக பூர்த்தி செய்வதற்காக இந்த அனுமதி அளிக்கப்பட்டுள்ளது.
2020 ஏப்ரல் 08 தேதியிட்ட அமைச்சகத்தின் சுற்றறிக்கையை பின்வரும் இணையதளத்தில் காணலாம் :
http://www.mca.gov.in/Ministry/pdf/Circular14_08042020.pdf
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நிர்வாக சீர்திருத்தம் மற்றும் பொதுமக்கள் குறைதீர்வுத்துறையின், கொவிட்-19 குறித்த குறைபாடுகளுக்கான தேசிய கண்காணிப்பு முகப்பு தளத்தைத் தொடங்கினார் டாக்டர்.ஜித்தேந்திர சிங்
மத்திய பணியாளர் நலன், பொதுமக்கள் குறைதீர்வு மற்றும் ஓய்வூதியத் துறை இணையமைச்சர் டாக்டர்.ஜித்தேந்திர சிங், இன்று கொவிட்-19 குறித்த பொதுமக்கள் குறைதீர்வுத் துறையின் தேசிய கண்காணிப்பு முகப்பு தளத்தைத் தொடங்கினார். இது தேசிய கண்காணிப்பு முகப்பு தளம், https://darpg.gov.in என்ற பெயரில் உருவாக்கப்பட்டு ,செயல்படுத்தப்படுகிறது. அனைத்து அமைச்சகங்கள், துறைகள், மாநிலங்கள், யூனியன் பிரதேசங்களில் இருந்து மையப்படுத்தப்பட்ட பொதுமக்கள் குறைதீர்வு மற்றும் கண்காணிப்பு முறை மூலம் பெறப்படும் கொவிட்- 19 தொடர்பான குறைபாடுகள் முன்னுரிமை அடிப்படையில், பொதுமக்கள் குறைதீர்வுத் துறையின் தொழில்நுட்பக் குழுவால் கண்காணிக்கப்படுகின்றன. கொவிட் -19 தொடர்பான பொது மக்களின் புகார்களையும், ஆலோசனைகளையும் ஆய்வு செய்து அவற்றுக்கு உரிய தீர்வு காண்பதற்காக, பேரிடர் மேலாண்மை சட்டம் 2005-இன் கீழ் அமைக்கப்பட்ட அதிகாரமளிக்கப்பட்ட 10 அதிகாரிகள் குழுவின் பரிந்துரைகளுக்கு ஏற்ப, நிர்வாக சீர்திருத்தம் மற்றும் பொதுமக்கள் குறைதீர்வுத்துறை இந்த தேசிய கண்காணிப்பு முகப்பு தளத்தை உருவாக்கியுள்ளது.
இந்த நிகழ்ச்சியில் பேசிய டாக்டர். ஜித்தேந்திர சிங், கொவிட்-19 தொடர்பான குறைபாடுகளுக்கு உரிய காலத்தில் தீர்வு காண மோடி அரசு எடுத்துள்ள முயற்சி இது என்றும், இந்தக் குறைபாடுகளுக்கு முன்னுரிமை கொடுத்து, 3 நாட்களில் தீர்வு காணவேண்டும் என்று அனைத்து அமைச்சகங்கள், துறைகளுக்கு உத்தரவு பிறப்பிக்கப்பட்டுள்ளது என்றும் கூறினார். முதல் நாளில், மத்திய அரசு சார்ந்த 262 குறைபாடுகள் மற்றும் மாநில அரசுகள் தொடர்பான 83 குறைபாடுகளின் நிலவரம் குறித்து தாம் நேரடியாக ஆய்வு செய்ததாகவும், உரிய நடவடிக்கைக்கு நிர்வாக சீர்திருத்தம் மற்றும் பொதுமக்கள் குறைதீர்வுத்துறை அதிகாரிகளுக்கு உத்தரவிட்டதாகவும் அவர் தெரிவித்தார்.
தேசிய கண்காணிப்பு முகப்பு தளம் தொடங்கப்பட்ட முதல் நாளில்,, சுகாதாரம் மற்றும் குடும்ப நல அமைச்சகம் பற்றிய 43 குறைபாடுகளும், வெளியுறவு அமைச்சகம் குறித்த 31 குறைபாடுகளும், நிதி அமைச்சகத்தின் 26 குறைபாடுகளும் வரப்பெற்றன. தனிமைப்படுத்துதல் வசதி, பொது முடக்கத்தைக் கடைப்பிடிக்காதது பற்றிய புகார்கள், அத்தியாவசியப் பொருள்கள் தொடர்பான புகார்கள், தேர்வு குறித்த புகார்கள், கடனுக்கான வட்டியைத் திரும்பச் செலுத்துவதை மாற்றியமைக்க வேண்டும் என்ற வேண்டுகோள்கள், வெளிநாட்டவர்களை அகற்றுவது ஆகியவை இதில் அடங்கும். தினசரி இவற்றை உயர்மட்ட அளவில் கண்காணித்து, அவ்வப்போதைய தகவல்களை இந்தத் தளம் வழங்கும்.
குடியரசுத் துணைத் தலைவர் செயலகம்
மகளிருக்கு அதிகாரமளித்தல் தேசிய இலக்கு மட்டுமன்றி உலக அலுவல்பட்டியலும்தான்: சொத்து மற்றும் நில உரிமைகள் மகளிர் அதிகாரமளித்தலுக்கு அடிப்படையானவை: குடியரசுத்துணைத்தலைவர்.
அனைத்தையும் உள்ளடக்கிய சமமான, நிலைத்த மேம்பாட்டு நோக்கத்தை அடைய மகளிருக்கு அதிகாரம் அளிப்பது முக்கியமானது என்று குடியரசுத் துணைத்தலைவர் திரு எம் வெங்கய்யா நாயுடு கூறியுள்ளார். புதுதில்லியில் இன்று  நிதி ஆயோக்கும், ஸ்ரீராம் வர்த்தக கல்லூரி யும் ஏற்பாடு செய்திருந்த “மகளிருக்கு அதிகாரமளித்தல்: தொழில் முனைவுத்திறன், புதுமைப் படைப்பு நிலைத்த தன்மை” என்பது பற்றிய சர்வதேச மாநாட்டை அவர் தொடங்கி வைத்துப் பேசினார்.
சரியான வாய்ப்புகளும், உரிய சுற்றுச்சூழலும் இருந்தால் பெண்கள் வாழ்க்கையின் எந்தத் துறையிலும் சிறந்து விளங்குவார்கள் என்று குடியரசுத் துணைத் தலைவர் கூறினார். சமுதாயத்தில், பொருளாதார, அரசியல், பொது வாழ்க்கையில் தடையற்ற, முழுமையான, தீவிர பங்கேற்பு அளிக்கும் வகையில், மகளிரை ஊக்குவித்து தகுந்த சூழலை உருவாக்க வேண்டியதன் அவசியத்தை அவர் வலியுறுத்தினார். சினிமா போன்ற மக்கள் ஊடகங்கள், மகளிருக்கு அதிகார அளிப்பதிலும், முக்கிய கவனம் செலுத்த வேண்டும் என்று கேட்டுக் கொண்ட அவர், பெண்களுக்கு சொத்தும் மற்றும் நில உரிமைகளில் சமத்துவம் அளிக்கப்பட வேண்டும் என்றார்.
கல்வி, வேலை வாய்ப்புகளில், வாய்ப்புக் குறைவு, தொழிலாளர் சந்தையின் சமச்சீர் இன்மை, வளர்ந்து வரும் பாலியல் வன்முறைகள், வீட்டு பணிச்சுமை ஆகியன பெண்கள் மேம்பாட்டுக்கு தடைகளாக உள்ளன என குடியரசுத்துணைத் தலைவர் கூறினார். நமது மன நிலைகளில், பெரிய மாற்றம் ஏற்பட்டு மகளிர் மற்றும் சமுதாயத்தில் அவர்களின் பங்கு குறித்த மனப்பான்மை உருவானால்தான் பாலின வேறுபாடு மறையும் என்றார்.
பெண் குழந்தைகளுக்கு கல்வி அளிப்பதன் அவசியத்தை வலியுறுத்திய குடியரசுத்துணைத்தலைவர், பெண்கள் கல்வி நிலை உயர்வடைவது, குழந்தைகள், மரண வீதம் குறைவது, குடும்ப ஆரோக்கிய மேம்பாடு, ஆகியவற்றில் நல்ல தாக்கத்தை ஏற்படுத்தும் என்று கூறினார்.
குடியரசு துணைத்தலைவரின் முழு உரைக்கு www.pib.nic.in என்ற வலைதளத்தைப் பார்க்கவும்.
------
(Visitor Counter : 349
சிறப்பு சேவைகள் மற்றும் கட்டுரைகள்
இந்திய விமான நிலையங்கள் ஆணையத்தின் தென்மண்டல செயல் இயக்குநராக திரு எஸ் ஜி பணிக்கர் சென்னையில் பொறுப்பேற்றுக்கொண்டார்
இந்திய விமான நிலையங்கள் ஆணையத்தின் தென்மண்டல செயல் இயக்குநராக திரு எஸ் ஜி பணிக்கர் சென்னையில் பொறுப்பேற்றுக்கொண்டார்.
கேரளா பல்கலைக்கழகத்தில் மின்சாரத் துறையில் பொறியாளர் பட்டம் பெற்ற இவர், மனிதவள நிர்வாகத்தில் தனிச்சிறப்புடன் எம்பிஏ பட்டமும் பெற்றுள்ளார்.
1989ஆம் ஆண்டு ஜூலை மாதத்தில் கேரளாவின் உத்யோக் மண்டலில் உள்ள திருவாங்கூர் உரம் மற்றும் ரசாயன  நிறுவனத்தில் தமது பணியை தொடங்கிய திரு பணிக்கர், 1991 முதல் 1993 வரை மத்திய பொதுப்பணிகள் துறையில் பணிபுரிந்தார்.
1993ஆம் ஆண்டு முன்னாளைய தேசிய விமான நிலையங்கள் ஆணையத்தின் மேற்கு மண்டல மும்பை அலுவலகத்தில் உதவி செயற்பொறியாளராக சேர்ந்தார். அந்த துறையில் பல்வேறு பதவிகளை வகித்த அவர், 2016 ஜூன் முதல் 2022 அக்டோபர் வரை சென்னை மண்டல தலைமையகத்தின் சென்னை விமான நிலைய திருச்சி திட்டத்திற்கு பொறியியல் பிரிவு பொது மேலாளராக பணியாற்றினார்.
தற்போது தென்மண்டல செயல் இயக்குநராக பொறுப்பேற்றுள்ள இவர், தமிழ்நாடு, ஆந்திரபிரதேசம், தெலங்கானா, கர்நாடகா, கேரளா மாநிலங்கள் புதுச்சேரி மற்றும் ஒரு யூனியன் பிரதேசத்தில் உள்ள 26 விமான நிலையங்களின் செயல்பாடுகளை மேற்பார்வையிடுவார்.
------------------
SG/SMB/RS/KRS
(Visitor Counter : 87
குடியரசுத் துணைத் தலைவர் செயலகம்
பிரபல கதிரியக்க சிகிச்சை நிபுணர் டாக்டர் காகர்லா சுப்பா ராவ் மறைவுக்கு குடியரசு துணைத் தலைவர் இரங்கல்
பிரபல கதிரியக்க சிகிச்சை நிபுணர் டாக்டர். காகர்லா சுப்பா ராவ் மறைவுக்கு குடியரசு துணைத் தலைவர் திரு எம்.வெங்கையா நாயுடு ஆழ்ந்த இரங்கல் தெரிவித்துள்ளார்.
முகநூல் பக்கத்தில் அவர் வெளியிட்டுள்ள தகவலில், ‘‘டாக்டர் காகர்லா, சிறந்த மருத்துவமனை நிர்வாகியாக இருந்தார் மற்றும் நேர்மை, தொழில்முறை, கடின உழைப்பு மற்றும் ஒழுக்கம் ஆகியவற்றால் அவர் அறியப்பட்டார்’’ என கூறியுள்ளார்.
குடியரசு துணைத் தலைவரின் முழு இரங்கல் அறிக்கை:
‘‘பிரபல கதிரியக்க சிகிச்சை நிபுணர் டாக்டர். காகர்லா சுப்பா ராவ் மறைவை அறிந்து நான் மிகவும் வேதனையடைந்தேன். பத்ம ஸ்ரீ விருதுபெற்ற டாக்டர். காகர்லா சுப்பா ராவ், மிகவும பிரபலமானவர். மருத்துவத்துறைக்கு நிறைந்த பங்களிப்பை அவர் அளித்தார்.
ஐதராபாத்தில் உள்ள நிஜாம் மருத்துவ அறிவியல் கழகத்தின் இயக்குனராக அவர் இருந்தபோது, அதை புகழ்பெற்ற பன்நோக்கு மருத்துவமனையாக மாற்றிய பெருமை அவருக்கு உண்டு.
டாக்டர் காகர்லா மிக சிறந்த மருத்துவமனை நிர்வாகி மற்றும் நேர்மை, தொழில்முறை, கடின உழைப்பு மற்றும் ஒழுக்கம் ஆகியவற்றால் அவர் அறியப்பட்டார். அவர் தமது தொழிலுக்காக தன்னை அர்பணித்துக் கொண்டார்.
முன்னாள் முதல்வர் திரு என்.டி.ராமா ராவ் விடுத்த வேண்டுகோளை ஏற்று அவர் அமெரிக்காவில் இருந்து இந்தியா திரும்பினார் என்பது அனைவருக்கும் தெரியும். அவர் தாய்நாட்டுக்காக அர்ப்பணிப்புடன் பணியாற்றினார்.
நியூயார்க் ஆல்பர்ட் ஐன்ஸ்டீன் மருத்துவ கல்லூரியில் கதிரிக்கவியல் பேராசிரியர் உட்பட மருத்துவ பணியில் பல பதவிகளை வகித்த அவர், வடக்கு அமெரிக்க தெலுங்கு சங்கத்தின் நிறுவன தலைவராகவும் இருந்தார்.
டாக்டர் காகர்லாவின் குடும்ப உறுப்பினர்களுக்கு, எனது ஆழ்ந்த இரங்கலை தெரிவித்துக் கொள்கிறேன்.
ஓம் சாந்தி!’’
-------
(Visitor Counter : 157
ஊரக வளர்ச்சி அமைச்சகம்
கொவிட்-19 இரண்டாம் அலையின் போது கிராமப்புற சமூகங்களுக்கு ஆதரவளிப்பதற்கு மாநில ஊரக வாழ்வாதார இயக்க பணியாளர்களுக்கு பயிற்சி அளிக்கப்பட்டது
வேகமாக பரவி வந்த கொவிட்-19 பாதிப்புகளுக்கு எதிர்வினையாற்றும் விதமாக, 34 மாநிலங்கள் மற்றும் யூனியன் பிரதேசங்களில் உள்ள மாநில ஊரக வாழ்வாதார இயக்க பணியாளர்களுக்கு மத்திய ஊரக வளர்ச்சி அமைச்சகத்தின் தீன்தயாள் அந்தியோத்யாய் யோஜனா-தேசிய ஊரக வாழ்வாதார இயக்கம் ஆன்லைன் மூலமாக பயிற்சிகளை வழங்கியது.
தீன்தயாள் அந்தியோத்யாய் யோஜனா-தேசிய ஊரக வாழ்வாதார இயக்கத்தின் கீழுள்ள 69 லட்சத்திற்கும் அதிகமான சுய உதவிக் குழுவினருக்கு பயிற்சிகளை வழங்குவதற்காக இது செய்யப்பட்டது.
முறையான கொவிட்-19 நடத்தை முறைகள், தடுப்பு மருந்துகள், உடல் நலம் நாடும் நடவடிக்கைகள் மற்றும் எதிர்ப்பு சக்தியை மேம்படுத்துதல் உள்ளிட்டவை மீது பயிற்சிகளின் போது கவனம் செலுத்தப்பட்டது. கொவிட்-19 இரண்டாம் அலைக்கு அவசரகால எதிர்வினையாற்றும் விதமாக 2021 ஏப்ரல் 9 முதல் 12 வரை இந்த பயிற்சிகள் வழங்கப்பட்டன.
மாநில ஊரக வாழ்வாதார இயக்கங்களைச் சார்ந்த சுமார் 14,000 மாநில, மாவட்ட மற்றும் வட்ட அளவிலான பணியாளர்களுக்கு ஆன்லைன் முறையில் பயிற்சிகள் வழங்கப்பட்டன. 2021 மே 7 முதல் 11 வரை, அறிகுறிகள் இல்லாத மற்றும் லேசான பாதிப்புடைய நபர்களை வீட்டிலேயே வைத்து பராமரிப்பதற்கான பயிற்சியும் வழங்கப்பட்டது.
அடிமட்ட அளவில் விழிப்புணர்வை உருவாக்குவதற்கான பயிற்சிகளும் வழங்கப்பட்டன. தடுப்பு மருந்துகளை அணுகுவது குறித்தும் தேவையான சான்றிதழ்களை பெறுவது குறித்தும் எடுத்துரைக்கப்பட்டன. கிராமப்புறங்களில் பரவிவரும் வதந்திகள் குறித்தும் விவாதிக்கப்பட்டது.
2021 மே 16 வரை, சுமார் 2,47,09,348 சுய உதவிக் குழு உறுப்பினர்கள், 1,39,612 சமுதாய உறுப்பினர்கள், 1,20,552 சமுதாய ஆதரவு நபர்கள், 11,833 சமூக நடவடிக்கை குழுக்கள் மற்றும் 41,336 சிஎல்எஃப் அலுவலர்களுக்கு இந்த பயிற்சி வழங்கப்பட்டது.
எரிசக்தி அமைச்சகம்
கொரோனா பரவலில் இருந்து பெருவாரியான மக்களைப் பாதுகாக்க, தேசிய அனல் மின் கழகம் ஆதரவு
மத்திய எரிசக்தி அமைச்சகத்தின் கீழ் இயங்கும் மிகப்பெரும் எரிசக்தி நிறுவனமான தேசிய அனல்மின் கழகம், கொவிட்-19 தொற்றின் இரண்டாவது அலையின் போது நாட்டில் தடையற்ற மின்சாரம் வழங்கப்படுவதை மட்டும் உறுதி செய்யாமல், இந்தியாவின் பல்வேறு பகுதிகளில் மருத்துவ உள்கட்டமைப்பை மேம்படுத்தும் குறிப்பிடத்தக்க நடவடிக்கைகளையும் மேற்கொண்டுள்ளது.
போர்கால அடிப்படையில் பணியாற்றி, ஒரு வார காலத்திற்குள் இந்த நிறுவனம் 600க்கும் மேற்பட்ட பிராணவாயு படுக்கைகளையும் 1200 தனிமை படுக்கைகளையும் உருவாக்கி பொதுமக்கள் உட்பட ஏராளமானோரைக் காப்பாற்றியுள்ளது. தேசிய அனல் மின் கழகம், மாநிலங்கள் மற்றும் மாவட்ட நிர்வாகத்துடன் இணைந்து பணியாற்றி, தொலைதூரப் பகுதிகளிலும் மருத்துவ உள்கட்டமைப்பை அதிகரித்துள்ளது. தில்லி மற்றும் தேசிய தலைநகரப் பகுதிகளில் கொவிட்-19 தொற்றின் பாதிப்பு அதிகரித்து வரும் சூழலில், தேசிய தலைநகரப் பகுதியில் பிராணவாயு வசதியுடன் கூடிய 200 படுக்கைகளையும் 140 தனிமை படுக்கைகளையும் இந்த நிறுவனம் உருவாக்கி, கொவிட் நோயாளிகளுக்கு மிகப்பெரும் நிவாரணம் அளித்தது. இதன்படி தாத்ரி, நோய்டா, பதாரூரில் ரூ. 30 கோடி மதிப்பில் பிராணவாயு வசதி, கொவிட் பரிசோதனைகள், செயற்கை சுவாசக் கருவிகள், 24 மணி நேரமும் இயங்கும் மருத்துவ சிகிச்சை போன்ற உள்கட்டமைப்பு வசதிகள் ஏற்படுத்தப்பட்டுள்ளன. இவற்றை நிர்வகிப்பதற்காக சுமார் 40 மருத்துவர்கள், நூற்றுக்கும் மேற்பட்ட துணை மருத்துவ மற்றும் உதவி பணியாளர்கள், ஏழு அவசர சிகிச்சை வாகனங்களை தேசிய அனல் மின் கழகம் ஏற்பாடு செய்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1722081
பாதுகாப்பு அமைச்சகம்
ராணுவ தளபதியின் பாராட்டு அட்டை விருது பெறுபவர்களின் பட்டியல்
2023 சுதந்திர தினத்தின் போது ராணுவ தளபதி பாராட்டு அட்டை விருது பெறுபவர்களின் பட்டியல் கீழே குறிப்பிடப்பட்டுள்ளபடி இணைக்கப்பட்டுள்ளது:-
List of pers being Awarded COAS Commendation Card Aug 2023.
எஃகுத்துறை அமைச்சகம்
விடுதலையின் அம்ரித் மகோத்ஸவம்: எஃகு அமைச்சகத்தின் மீகான் நிறுவனம் கொண்டாடியது
சுதந்திர இந்தியாவின் வைரவிழாவை கொண்டாட, எஃகு அமைச்சகத்தின் பொதுத்துறை நிறுவனமான மீகான் நிறுவனம் பல நடவடிக்கைகளை மேற்கொண்டுள்ளது.
இந்திய தேசியக் கொடியின் விதிமுறைகள் மற்றும் அதன் முக்கியத்துவம், தேசியக் கொடி ஏற்றும்போது செய்ய வேண்டியவை, செய்யக் கூடாதவை போன்றவற்றை ஊழியர்கள் மற்றும் பார்வையாளர்கள் தெரிந்து கொள்ள, சுதந்திர தினத்துக்கு முன்பாகவே மீகான் நிறுவனத்தின் தலைமையகத்தின் நுழைவாயில் மற்றும் முக்கிய இடங்களில் அறிவிப்புகள் வைக்கப்பட்டன.
நாட்டுக்காக போராட, சுதந்திரப் போராட்ட வீரர்கள், தங்கள் உயிரை தியாகம் செய்துள்ளனர். சுதந்திரப் போராட்ட வீரர்களின் வாழ்க்கையை எடுத்துக்கூறும் படைப்புகள், அலுவலக வளாகத்தின் முக்கிய இடங்களில் வைக்கப்பட்டன.
சுதந்திர தினமும், மீகான் நிறுவனத்தின் அனைத்து அலுவலகங்களிலும் மிகுந்த உற்சாகத்துடன், கொவிட் நெறிமுறைகளை பின்பற்றி கொண்டாடப்பட்டது.
பிரதமர் அலுவலகம்
பிஎம் கேர்ஸ் நிதி அறக்கட்டளை உறுப்பினர்கள் குழு கூட்டத்திற்கு பிரதமர் தலைமை வகித்தார்
பிஎம் கேர்ஸ் நிதி அறக்கட்டளைக்கு முழு மனதுடன் நன்கொடை வழங்கிய இந்திய மக்களுக்கு பிரதமர் பாராட்டு
பிஎம் கேர்ஸ் அவசர கால மற்றும் துயர் தணிப்பு சூழல்களுக்கு உதவும் நீண்டகால கண்ணோட்டத்துடன் பணியாற்றுகிறது, நிவாரண உதவி வழங்குவதுடன் நில்லாமல் திறன் கட்டமைப்பு உள்ளிட்ட நடவடிக்கைகளையும் மேற்கொள்கிறது
உச்சநீதிமன்ற முன்னாள் நீதிபதி கே டி தாமஸ், முன்னாள் துணை சபாநாயகர் திரு கரியா முண்டா, திரு ரத்தன் டாடா ஆகியோர் பிஎம் கேர்ஸ் நிதி அறக்கட்டளை உறுப்பினர்களாக சேர்ந்துள்ளனர்
20.09.2022 அன்று நடைபெற்ற பிஎம் கேர்ஸ் நிதி அறக்கட்டளை உறுப்பினர்கள் கூட்டத்திற்கு பிரதமர் திரு நரேந்திர மோடிதலைமை வகித்தார்.
4345 குழந்தைகளுக்கு ஆதரவளிக்கும் குழந்தைகளுக்கான பிஎம் கேர்ஸ் திட்டம் உட்பட, பிஎம் கேர்ஸ் நிதியின் உதவியுடன் மேற்கொள்ளப்பட்ட பல்வேறு முயற்சிகள் குறித்த விளக்கக்காட்சி வழங்கப்பட்டது. நாட்டிற்கு ஒரு முக்கியமான நேரத்தில் பிஎம் கேர்ஸ் நிதி ஆற்றிய பங்கை உறுப்பினர்கள் பாராட்டினர். பிஎம் கேர்ஸ் நிதிக்கு முழு மனதுடன் நன்கொடை வழங்கிய நாட்டு மக்களுக்கு பிரதமர் திரு நரேந்திர மோடி பாராட்டு தெரிவித்தார்.
பிஎம் கேர்ஸ் நிதி அறக்கட்டளையானது, நிவாரண உதவிகள் மூலம் மட்டுமின்றி, துயர்தணிப்பு நடவடிக்கைகள் மற்றும் திறன் மேம்பாடு ஆகியவற்றை மேற்கொள்வதன் மூலம், அவசரநிலை மற்றும் இடர்பாட்டு சூழ்நிலைகளுக்கேற்ப திறம்பட செயல்படும் நீண்ட கண்ணோட்டத்தை கொண்டுள்ளதாக கூட்டத்தில் கருத்து தெரிவிக்கப்பட்டது.
பிஎம் கேர்ஸ் நிதி அறக்கட்டளையில் இணைந்த உறுப்பினர்களை பிரதமர் வரவேற்றார்.
கூட்டத்தில் பிஎம் கேர்ஸ் நிதியின் உறுப்பினர்கள், அதாவது மத்திய உள்துறை அமைச்சர் மற்றும் மத்திய நிதி அமைச்சர் மற்றும் பிஎம் கேர்ஸ் நிதியின் புதிதாக பரிந்துரைக்கப்பட்ட பின்வரும் உறுப்பினர்கள் கலந்து கொண்டனர்:
- நீதிபதி கே டி தாமஸ், முன்னாள் நீதிபதி, உச்சநீதிமன்றம்,
- திரு கரியா முண்டா, முன்னாள் துணை சபாநாயகர்,
- திரு ரத்தன் டாடா, முன்னாள் தலைவர், டாடா சன்ஸ்
பிஎம் கேர்ஸ் நிதியின் ஆலோசனை குழுவுக்கு பின்வரும் பிரபல பிரமுகர்களை நியமிக்க அறக்கட்டளை தீர்மானித்துள்ளது:
- திரு ராஜீவ் மெஹ்ரிஷி, முன்னாள் இந்திய தலைமை கணக்குத்துறை அதிகாரி
- திருமதி சுதா மூர்த்தி, முன்னாள் தலைவர், இன்போசிஸ் அறக்கட்டளை
- திரு ஆனந்த் ஷா, இணை நிறுவனர், டெக்பார் இந்தியா மற்றும் முன்னாள் தலைமைச் செயல் அதிகாரி, இண்டிகார்ப்ஸ் மற்றும் பிரமல் அறக்கட்டளை.
புதிய உறுப்பினர்கள் மற்றும் ஆலோசகர்கள் பங்கேற்புடன் பிஎம் கேர்ஸ் நிதி அறக்கட்டளை மேலும் விரிவான நீண்ட கால கண்ணோட்டத்துடன் செயல்படும் என்று பிரதமர் கூறினார். பொது வாழ்க்கையில் அவர்களது நீண்ட கால அனுபவம், பொது மக்களின் பல்வேறு தேவைகளை பூர்த்தி செய்வதில், மேலும் வீரியத்துடன் நிதி வழங்க வகைசெய்யும்.
நிலக்கரி அமைச்சகம்
வெஸ்டர்ன் கோல் ஃபீல்ட்ஸ் லிமிடெட் மூலம் சந்திராபூர் சூப்பர் அனல் மின் நிலையத்திற்கு விநியோகிக்கப்பட்ட நிலக்கரி குறித்த விளக்கம்
நிலக்கரி பற்றாக்குறை குறித்து ஒரு முன்னணி ஆங்கில நாளிதழின் சந்திராபூர், மகாராஷ்டிரா மற்றும் கொல்கத்தா பதிப்புகளில் வெளியிடப்பட்ட செய்தி தொடர்பாக, தனது நிலைப்பாட்டை வெஸ்டர்ன் கோல்ஃபீல்ட்ஸ் லிமிடெட் பின்வருமாறு தெளிவுபடுத்தியுள்ளது:
எரிபொருள் வழங்கல் ஒப்பந்தத்தின் கீழ் வெஸ்டர்ன் கோல்ஃபீல்ட்ஸ் லிமிடெட்டால் மகாஜென்கோ நிறுவனத்திற்கு ஒப்புக் கொள்ளப்பட்ட வருடாந்திர நிலக்கரி அளவு 23.14 மில்லியன் டன்கள் ஆகும். ஜனவரி 29, 2022 வரையில் 18.68 மில்லியன் டன்கள் விநியோகித்திருக்க வேண்டிய நிலையில், 18.96 மில்லியன் டன் நிலக்கரி வழங்கப்பட்டுள்ளது. இதன் அளவு 101.5% ஆகும்.
நெகிழ்வு-பயன்பாட்டுத் திட்டத்தின்படி, நிலக்கரி நிறுவனங்களிலிருந்து அனுப்பப்படும் நிலக்கரியை அதன் எந்த மின் நிலையத்திற்கும் விநியோகிக்க மகாஜென்கோவிற்கு உரிமை உள்ளது. மகாஜென்கோவால் குறிப்பிடப்பட்ட முன்னுரிமைகளின்படி மின் நிலையங்கள் வாரியாக நிலக்கரியை விநியோகிக்க வெஸ்டர்ன் கோல்ஃபீல்ட்ஸ் லிமிடெட்டும் முயற்சிக்கிறது.
சந்திராபூர் சூப்பர் அனல் மின் நிலையத்திற்கு நடப்பு மாதத்தில்  8.96 லட்சம் டன்கள் அனுப்பப்பட்டுள்ளது. மாத ஒப்பந்த அளவான 9.13 லட்சம் டன்களுடன் ஒப்பிடும் போது இது 98% ஆகும். எனவே, ஒப்பந்தம் செய்யப்பட்ட அளவு நிலக்கரியை வெஸ்டர்ன் கோல்ஃபீல்ட்ஸ் லிமிடெட் வழங்கி வருகிறது.
இருந்தபோதிலும், சந்திராபூர் சூப்பர் அனல் மின் நிலையத்திற்கான விநியோகத்தை மேம்படுத்தி சரக்கின் அளவை அதிகரிக்கத் தேவையான அனைத்து முயற்சிகளையும் வெஸ்டர்ன் கோல்ஃபீல்ட்ஸ் லிமிடெட் எடுத்து வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793703
பாதுகாப்பு அமைச்சகம்
முன்னாள் ராணுவ டாக்டர்களை மீண்டும் தேர்வு செய்து பணியமர்த்த உத்தரவு
ராணுவத்தில் குறுகிய கால சேவையில் மருத்துவர்களாக பணியாற்றிய 400 பேரை, மீண்டும் தேர்வு செய்து ஒப்பந்த அடிப்படையில் நியமிக்க பாதுகாப்புத்துறை அமைச்சகம் உத்தரவிட்டுள்ளது.
ராணுவத்தில் கடந்த 2017ம் ஆண்டு முதல் 2021ம் ஆண்டுக்கு இடையே விடுவிக்கப்ப்ட குறுகிய கால பிரிவு சேவையில் பணியாற்றிய மருத்துவர்கள் 400 பேரை மீண்டும் தேர்வு செய்து 11 மாதங்களுக்கு ஒப்பந்த அடிப்படையில் நியமிக்க ராணுவ மருத்துவ சேவைகள் பிரிவு இயக்குனரகத்துக்கு பாதுகாப்புத்துறை அமைச்சகம் உத்தரவு பிறப்பித்துள்ளது.
‘டூர் ஆப் ட்யூட்டி’ திட்டத்தின் கீழ் இவர்கள் பணியமர்த்தப்படவுள்ளனர்.
இதற்காக நேற்று பிறப்பிக்கப்பட்ட உத்தரவில், ஓய்வு பெற்றபோது பெறப்பட்ட சம்பளத்தில், அடிப்படை ஓய்வூதிய தொகையை பிடித்தம் செய்து மாத சம்பளத்தை நிர்ணயிக்கலாம் என தெரிவிக்கப்பட்டுள்ளது.
தற்போதைய கொவிட் சூழ்நிலையில், உள்ளூர் நிர்வாகத்துக்கு உதவ, கூடுதல் படையினரை அனுப்புவது உட்பட பல நடவடிக்கைகளை பாதுகாப்புத்துறை அமைச்சகம் எடுத்துள்ளது.
பல மருத்துவமனைகளுக்கு சிறப்பு நிபுணர்கள் உட்பட கூடுதல் மருத்துவர்கள், கூடுதல் மருத்துவ பணியாளர்களை ராணுவ மருத்துவ சேவைகள் பிரிவு ஏற்கனவே அனுப்பியுள்ளது.
குறுகிய கால பணியில் உள்ள டாக்டர்களுக்கு 2021 டிசம்பர் 31ம் தேதி வரை பணிக்கால நீட்டிப்பு வழங்கப்பட்டுள்ளது.
இதன் மூலம் ராணுவ மருத்துவ சேவைகள் பிரிவுக்கு கூடுதலாக 238 மருத்துவர்கள் கிடைப்பார்கள். ஒய்வு பெற்ற ராணுவ மருத்துவர்களை மீண்டும் நியமிப்பதன் மூலம் ராணுவ மருத்துவ சேவைகள் பிரிவு மேலும் வலுப்பெறும்.
இ-சஞ்சீவனி ஓபிடி தளத்தில் இலவச மருத்துவ ஆலோசனை வழங்கும் பணியில் ராணுவ முன்னாள் மருத்துவர்கள் ஈடுபடுத்தப்பட்டுள்ளனர். இந்த சேவையை https://esanjeevaniopd.in/ என்ற இணையதளத்தில் பெறலாம்.
முன்னாள் ராணுவத்தினரின் பங்களிப்பு மற்றும் சுகாதார திட்டத்தின்  51 மருத்துவமனைகளில் 3 மாதங்கள் இரவு பணியில் ஈடுபட ஒப்பந்த ஊழியர்கள் தற்காலிகமாக பணியமர்த்தப்பட்டுள்ளனர். இவர்கள் சிகிச்சை பெறும் வீரர்கள் மற்றும் அவர்களது குடும்பத்தினரை கவனித்துக் கொள்வர்.
எஃகுத்துறை அமைச்சகம்
கல்பதரு கூட்டாண்மை உச்சி மாநாடு-தொழில் முனைவோர் மையம்  தொழில்துறை 4.0 ஆர்ஐஎன்எல்-லில் நடைபெற்றது
ராஷ்ட்ரிய இஸ்பத் நிகாம் லிமிடெட் , மத்திய மின்னணுவியல் மற்றும் தகவல் தொழில்நுட்ப அமைச்சகம், மத்திய அரசு, ஆந்திரப் பிரதேச மாநில அரசு மற்றும் இந்திய மென்பொருள் தொழில்நுட்பப் பூங்காக்கள்  போன்றவைகள் இணைந்து கல்பதரு-தொழில்முனைவோர் மையத்தை  விசாகப்பட்டினம் ஸ்டீல் ஆலையில் உருவாக்கியுள்ளது.
ஆர்ஐஎன்எல்-லின் தொழில்முனைவோர் மையம் பற்றிய தகவல்களைப் பகிர்ந்து கொள்வதற்காக கூட்டாண்மை உச்சிமாநாடு வெள்ளிக்கிழமை ஆர்ஐஎன்எல்-லில் நடைபெற்றது.
கல்பத்ரு- தொழில்முனைவோர் மையம்  தொழில்துறை 4.0-யின் தலைமை ஆலோசகரும், ஆர்ஐஎன்எல்-யின் தலைமை நிர்வாக இயக்குனரும்மான திரு அதுல் பட் பேசுகையில், “எஃகு தொழில் மற்றும் பிற தொழில்கள் வளர்ச்சி அடைய நாடு முழுவதும் இருந்து பல ஸ்டார்ட்-அப் நிறுவனங்களை கல்பதரு- தொழில்முனைவோர் மையம் கொண்டு வரும்” என்றார்.
இந்திய எஃகுத் தொழில்துறைக்கு டிஜிட்டல் தீர்வுகளை வழங்குவதற்கான மையமாக இது இருக்கும் என்று அவர் நம்பிக்கை தெரிவித்தார். இந்த மையத்தை மேம்படுத்த அனைத்து நடவடிக்கைகளும் மேற்கொள்ளப்படும் என்றார்.
நிகழ்ச்சியில் பேசிய இந்திய மென்பொருள் தொழில்நுட்பப் பூங்காக்கள் எஸ்டிபிஐ-யின் பொது இயக்குனர் திரு அரவிந்த் குமார், இந்த மையத்தோடு இணைந்து செயலாற்ற சம்பந்தப்பட்ட தொழில் நிறுவனங்கள் முன்வந்து பயன் அடையுமாறு கேட்டுக் கொண்டார். 21வது தொழில்முனைவோர் மையமாக கல்பத்ரு திகழ்கிறது என்ற திரு அரவிந்த் குமார், இந்திய தொழில்துறை எதிர்கொள்ளும் பல்வேறு சவால்களுக்கு இது தீர்வுகளை வழங்கும் என்று அவர் நம்பிக்கை தெரிவித்தார். மேலும் நாடு முழுவதும் முடிந்தவரை பல ஸ்டார்ட் அப்களை ஆதரிப்பதே மத்திய அரசின் நோக்கம் என்றார்.
விசாகப்பட்டினம் எஸ்டிபிஐ-யின் கூடுதல் இயக்குனர், டாக்டர். பி. சுரேஷ், கல்பதரு மையம் பற்றி சுருக்கமாக விளக்கி கூறினார்.
சிறப்பு சேவைகள் மற்றும் கட்டுரைகள்
பிரதமர் கிசான்: உரிய தருணத்தில் நிதியுதவி அளிப்பதன் மூலம் விவசாயிகளுக்கு அதிகாரமளித்தல்
பிரதமரின் விவசாயிகள் வருவாய் ஆதரவு திட்டம் என்பது நூறு சதவீதம் அளவிற்கு நிதியுதவி அளிக்கும் மத்திய அரசின் திட்டமாகும். இத்திட்டத்தின் கீழ் நிலம் வைத்திருக்கும் விவசாய குடும்பங்களுக்கு ஆண்டுக்கு 6 ஆயிரம் ரூபாய் மூன்று தவணையாக வழங்கப்படுவது அவர்களுக்கு சமூகப் பொருளாதார பாதுகாப்பை அளிக்கிறது.
இதுவரை 11 கோடிக்கும் மேற்பட்ட விவசாயிகளுக்கு 2.42 லட்சம் கோடி ரூபாய் வழங்கப்பட்டுள்ளது. மேலும் கொவிட் பெருந்தொற்றின் போது அமலில் இருந்த ஊரடங்கு காலத்தில் இருந்து ரூ.1.86 லட்சம் கோடி அளிக்கப்பட்டுள்ளது. இதில் 3 கோடிக்கும் மேற்பட்ட மகளிர் பயனாளிகள் ரூ.57,628 கோடி பெற்றுள்ளனர்.
பிரதமரின் விவசாயிகள் வருவாய் ஆதரவு திட்டத்தின் மூலம் ஏராளமான விவசாயிகள் மற்றும் வேளாண் துறையினர் பயனடைந்துள்ளதாக சர்வதேச உணவு கொள்கை ஆராய்ச்சி கழகத்தின் அறிக்கை தெரிவிக்கிறது.